Halsey

Ashley Nicolette Frangipane (, født 29. september 1994 i Edison i New Jersey, USA) mest kjent under artistnavnet Halsey (), er en amerikansk sanger og låtskriver. Etter hennes egenproduserte musikk fikk stor oppmerksomhet på sosiale medier ble hun signert av plateselskapet Astralwerks i 2014. Hun ga ut sin debut-EP, Room 93 i oktober 2014. For å promotere EP’en dro hun på turne med større artister.

I 2015 ga hun ut sitt debutalbum, Badlands. Albumet debuterte på andreplass på Billboard 200, og ble også sertifisert platina av Recording Industry Association of America (RIAA). For å promotere albumet etter utgivelsen dro Halsey ut på sin debut-turne. I 2017 kom hennes andre studioalbum, Hopless Fountain Kingdom, som debuterte på førsteplass på Billboard 200. Albumet inneholdt mer «radiovennlige» sanger enn det forrige albumet.

Utenom hennes egen musikk har hun også samarbeidet med andre artister på sanger som «Closer» og «Eastside». Disse sangene toppet på Billboard hot 100. Sangene toppet listene i tjue land, solgte mer enn 15 millioner kopier verden over, fikk Grammy-nominasjoner og toppet flere strømmetjenesterekorder.

Selv om Halsey er kjent for sin musikk og måten hun fokuserer på sitt personlige liv via musikken så er hun også aktiv innen selvmordsforebygging og forsvar mot seksuelle overgrep.

Tidlig liv 
Hennes foreldre måtte droppe ut av college etter de fant ut at hennes mor var gravid med Halsey. Moren til Halsey, Nicole, jobber som sikkerhetskontoll på et sykehus og hennes far, Chris, jobber for en bilforretning. Chris er hovedsakelig afro-amerikansk, men med litt irsk herkomst, mens moren er av italiensk, ungarsk og irsk herkomst. Halsey har to yngre brødre, Sevian og Dante. Da Halsey var yngre ble hun oppdratt som kristen, men ble ateist i en alder av 18. Halsey har selv sagt at musikken som foreldrene hørte på da hun var yngre har påvirket musikken hennes. Halseys mor hørte på grungemusikk, mens hennes far hørte på hip-hop. Da hun var yngre spilte hun fiolin, bratsj og cello, men da hun fylte fjorten begynte hun å spille gitar.

Diskografi 

 Badlands (2015)
 Hopeless Fountain Kingdom (2017)
 Manic (2020)
 If I Can't Have Love, I Want Power (2021)

Referanser

Eksterne lenker   
 
 
 
 

Sangere fra USA
Låtskrivere fra USA